Portia duik met die haaie | SARIE
Portia, VBG-Finalis, en Mathys in TV-avontuurprogram
"Die water was lekker warm, veel warmer as in die Kaap. Dit was my idee om vry saam met hulle te duik. Ons het die haaie met kos gelok en hulle het dit geruik en opgekom om te eet," vertel sy opgewonde.
Sy en Mathys het sowat 5 tot 8 meter onder die oppervlak geduik. "Soos gewoonlik het my ore diep onder die water probleme gegee." Hulle het veertig minute lank – hul langste duik tot nou toe – onder die water deurgebring.
"Ek was natuurlik eers mal bang, bang, bang. Maar toe die TV-span my brief, het ek ontspan."
Sy reken mense het 'n wanpersepsie oor haaie. "Hulle is ongelooflike diere en het eintlik vrede met wat om hulle aangaan. Dit het gevoel asof hulle salig onbewus is van ons en ons op 'n manier in hul ruimte aanvaar. Ek sal weer en weer saam met hulle wil swem. Die see is onbeskryflik, die lewe onder die water is stadig, vry. Ek raai mense aan om dit self te ervaar.* Hulle moet self beleef hoe haaie optree . . . Daar was sowat twintig haaie om ons."